నేటి మధ్యాహ్నం 1.59కి కౌంట్డౌన్ షురూశ్రీహరికోట, ఆగస్టు 29: పీఎస్ఎల్వీ-సీ39 రోదసియానానికి గ్రీన్ సిగ్నల్ వచ్చింది. నెల్లూరు జిల్లా శ్రీహరికోటలోని షార్ కేంద్రంలో రెండో ప్రయోగవేదికపై 1,425 కిలోల ఐఆర్ఎన్ఎస్ఎస్-1హెచ్తో సిద్ధంగా ఉన్న రాకెట్ ప్రయోగానికి లాంచ్ ఆథరైజేషన్ బోర్డు ఆమోదం తెలిపింది. షార్లో మంగళవారం జరిగిన మిషన్ రెడీనెస్ రివ్యూ సమావేశంలో శాస్త్రవేత్తలు రాకెట్ రిహార్సల్స్ ఫలితాలను పరిశీలించారు. రాకెట్ ప్రయోగానికి సిద్ధంగా ఉందని ప్రకటించారు. అనంతరం షార్ డైరెక్టర్ కున్హికృష్ణన్ అధ్యక్షతన లాంచ్ ఆథరైజేషన్ బోర్డు సమావేశమై ప్రయోగానికి సంసిద్ధితను వ్యక్తం చేసింది. దీంతో ఈ ప్రయోగం కోసం బుధవారం మధ్యాహ్నం 1.59 గంటలకు శాస్త్రవేత్తలు కౌంట్డౌన్ ప్రారంభించనున్నారు. గురువారం రాత్రి 7 గంటలకు పీఎ్సఎల్వీ-సీ39 రాకెట్ ద్వారా 1,425 కిలోల నావిగేషన్ ఉపగ్రహం ఐఆర్ఎన్ఎ్సఎ్స-1హెచ్ని కక్ష్యలోకి ప్రవేశపెట్టనున్నారు. స్వదేశీ నావిగేషన్ వ్యవస్థ కోసం గతంలో ప్రయోగించిన 7 ఉపగ్రహాల్లో తొలి ఉపగ్రహం ఐఆర్ఎన్ఎస్ఎస్-1ఏలో కాలసూచిక వ్యవస్థలో సాంకేతిక లోపం తలెత్తడంతో దాని స్థానంలో ఐఆర్ఎన్ఎస్ఎస్-1హెచ్ను ప్రవేశపెడుతున్నారు. కాగా, ప్రయోగాన్ని పర్యవేక్షించేందుకు ఇస్రో చైర్మన్ ఏఎస్ కిరణ్కుమార్ బుధవారం షార్కు చేరుకోనున్నారు.
neti madhyaahnam 1.59ki countdoun shurushreeharikota, aagastu 29: pslv-see39 rodasiyaanaaniki green signal vachindi. nelluru jilla sriharikotaloni shar kendramlo rendo prayogavedikapai 1,425 kilola irnss-1hechto siddamgaa unna racket prayogaaniki lanch autherization bordu aamodam telipindi. sharlo mangalavaaram jarigina mishan redeanes rivyuu samavesamlo saastravettalu racket reharsals phalitaalanu pariseelinchaaru. racket prayogaaniki siddamgaa undani prakatinchaaru. anantaram shar director kunhikrishnan adhyakshatana lanch autherization bordu samavesamai prayogaaniki samsiddhitanu vyaktam chesindi. deentho ee prayogam kosam budhavaaram madhyaahnam 1.59 gantalaku saastravettalu countdoun praarambhinchanunnaaru. guruvaram raatri 7 gantalaku pslv-see39 racket dwara 1,425 kilola navigation upagraham irnss-1hechni kakshyaloki pravesapettanunnaaru. swadeshee navigation vyavastha kosam gatamlo prayoginchina 7 upagrahaallo toli upagraham irnss-1elo kaalasuuchika vyavasthalo saanketika lopam talettadamto daani sthaanamlo irnss-1hechnu pravesapedutunnaaru. kaga, prayogaanni paryavekshinchenduku isro chairman aas kirankumar budhavaaram sharku cherukonunnaru.